Lavrov: SHBA nuk pranojnë realitetin e botës shumëpolare
Sipas një analisti, kritikat e ministrit rus pasqyrojnë zhgënjimin e Rusisë, e cila shpresonte se Presidenti Trump do ta kalonte në heshtje ndërhyrjen e saj në Ukrainë
Ndërsa udhëheqësit botërorë, duke përfshirë Presidentin amerikan Donald Trump, përgatiten të takohen në Forumin Ekonomik Botëror në Zvicër, Ministri i Jashtëm rus Sergej Lavrov akuzoi Shtetet e Bashkuara dhe aleatët e tyre se nuk pranojnë realitetin e botës shumëpolare dhe se kërkojnë t’i bëjnë punët nëpërmjet ultimatumeve dhe diktatit. Një analist i tha korrespondentes Zlatica Hoke të Zërit të Amerikës se këto akuza janë shprehje e zhgënjimit të Moskës, e cila shpresonte që Presidenti Trump ta ndihmonte për heqjen e sanksioneve ndërkombëtare kundër Rusisë për shkak të ndërhyrjes së saj në Ukrainë. Gjatë ditëve të fundit, Presidenti i SHBA, Donald Trump ka qenë objekt kritikash për disa çështje. Kritikët brenda dhe jashtë vendit e kanë akuzuar atë për racizëm pas komenteve të tij rreth emigrantëve nga Haiti dhe Afrika. Demonstruesit në Zvicër synojnë të bllokojnë pjesëmarrjen e tij në Forumin Ekonomik Botëror në Davos javën e ardhshme. Ndërkaq, Ministri i Jashtëm rus Sergej Lavrov ka akuzuar Shtetet e Bashkuara se po përpiqen të imponojnë vullnetin e tyre në botë. tha zoti Lavrov. Ai tha në një konferencë shtypi dje në Moskë se administrata e tanishme funksionon sipas linjave të administratës Obama dhe se në disa pikëpamje zoti Trump është treguar edhe më agresiv. tha ministri i Jashtëm rus. Kritikat e zotit Lavrov pasqyrojnë zhgënjimin e Rusisë, e cila shpresonte se Presidenti Trump do ta kalonte në heshtje ndërhyrjen e saj në Ukrainë, thotë analisti Peter Eltsov i Universitetit Kombëtar të Mbrojtjes në Uashington. Zoti Eltsov thotë se pretendimi se administrata Trump dëshiron t'i imponohet botës është një "refren i vjetër" i Presidentit Vladimir Putin. Eksperti amerikan për Rusinë e vlerësoi synimin e Presidentit Trump për të marrë pjesë në Forumin Ekonomik Botëror. Presidenti Trump, - thotë zoti Eltsov, - ka kohë që nuk pajtohet me globalizimin dhe tregtinë e lirë që promovohen në takimet e Davosit, ku ai mund ta zgjerojë debatin për këto çështje.